Mon'xak vhoddlo konn? Monis vo Mon'zat?
 Aiz Sonvsar khorench bodol'la! Na, chuk zali... Sonvsarantlim mon'xam bodol'leant. Atam sonvsarantlea mon'xank mon'xanchi goroz poddona. Kiteak tor tanche kodde mitta porim duddu zala, ani duddvamni sogllem korum ieta oxem tankam monantlean disa. Aiz sonvsarantlo monis, sangati mon'xa poros, aple bhonvtonnim aslole mon'zatik mat khub mhotv dita. Mon'xa poros tankam mon'zat vhoddli tharlea. Hacheo dekhi amkam amche sorbhonvtim pollevnk melltat teo oxeo:
* Monis atam motoramni sunnem-mazrak ghevn bhonvtat. Dekhik, gorjek sampoddlolea sangati mon'xak 'lift' divnk aplem motor thamboinant.
 * Monis ghorant sangati vangddeam borabor vell sarche poros mazarak-sunneank aple khankent ghevn tim tanche vangdda sarunk naka titlo vell sartat.
 * Aiz mon'xak aplo sangati mois sanddlo vo melo zalear tachem choddxem dukh zaina. Tea poros sunnem sanddlem vo melem zalear, tachi jahirat potrancher divn, apleak te mon'zati sovem aslolo upott mog ugtaitat. Sanddlolea sunneak konnem-i sodun dilear taka duddvanchem inam' legit bhasaitat. (Punn gorjevont sangati mon'xank mozot korunk tanchea hatacheo muttyo mat ghott zatat).
 * Aplea avddichea sunneak kitem-i vaitt zavn tachi bholaiki bigoddlear tachea dhoniak rokddoch tacho husko zata ani to taka mon'zatinchea voizaxim vhorunk tabortob panvlam ukholta. Punn ghorcho konn-ui boro na zalear, taka voizaxim vhorpachim chintnam tachea monant yeunk khub vell lagta.
 Ghorant tor aplea avddichea sunnea-mazran kitem-i vaitt ani vitt yeupa sarkem kelear tachea dhoniak tachem vaitt avi vitt iena. Punn ghorantlea mon'xan hangachi vost thoim kelear tacheo mat fojeteoch fojeteo. (Mon'zatik ginnean nasta. , punn mon'xak asta, oxem konn-ui mhonnot, punn sunneachea dhoniachea mona pormonnem mon'xak ginean ason-ui mon'zati itlem mol asona. )
Ghorant sunnea-mazrache tras poddtat mhunn monis tankam kednach 'baby sitting'a-k vo azilant vhorun thoimsor vhorun ghalinant. Punn bhurgeanche vo avoi-bapaiche tras kaddunk zodd zatoch tankam mat thoimsor vhorun ghaltat.
 Pottache bhuken darant bhikek ubo ravlolea mon'xak aple boxentleo chovto vantto taka divnk dukhta. Punn aple avddiche mon'zatik tech boxentlo ordo vantto divnk tea vellar tanchem kalliz borench lamb-rund zata.
 Subscribe to: Post Comments (Atom)
- ► 2013 (42)
- ► 2012 (16)
- ► 2011 (20)
- ► 2010 (21)
- ▼ 2009 (26)
- A big e-welcome to you. Tumcam Maie-mogacho ieukar. Enjoy Life - This is not a rehearsal! Konkani uloi, boroi, vach ani samball - sodankal. Hich Goenchi osmitai ani amchem khalxelponn. Goenchi amchi Konkani bhas! Ekvottachem saddon Goenkaranchem. This is Gaspar Almeida from Parra, Bardez, Goa, based in Kuwait and am connected with the www. goa-world. com website created by Ulysses Menezes, and as Moderator of the famous first of its kind Gulf-Goans e-Newsletter (since 1994) and The Goan Forum and several Goan and Indian associations and forums and e-forums in Goa, India, Kuwait, The Middle East and worldwide. 